Die wêreld in foto’s – 14 Februarie 2020Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Michael Bloomberg, presidensiële kandidaat van die Demokrate en voormalige burgemeester van New York, staan by ondersteuners tydens sy “Mike for Black America”-veldtog by die Buffalo Soldiers National Museum in Houston, VSA. (Foto: David J. Phillip, AP) Buckley, die St. Bernard-kruising waarop die digitale hondekarakter in The Call of the Wild geskoei is, lê op die rooi tapyt tydens die première van dié fliek in die El Capitan-teater in Los Angeles. (Foto: Chris Pizzello, AP) Passasiers juig terwyl hulle die MS Westerdam verlaat in die Sihanoukville-hawe in Kambodja. Dié skip is geruime tyd lank verhoed om vas te meer uit vrees dat die passasiers met die koronavirus besmet is. (Foto: Heng Sinith, AP) Siriese soldate patrolleer die snelweg wat die hoofstad, Damaskus, met die noordelike stad Aleppo in Sirië verbind. Die M5-snelweg, wat vandeesweek deur pres. Basjar al-Assad se magte verower is, is ŉ gesogste prys in Sirië se burgeroorlog. Die strategiese snelweg is noodsaaklik vir Sirië se ekonomiese welvaart sowel as vir die vervoer van troepe. (Foto: Sana, AP) ŉ Man rangskik sonneblomme by ŉ blommewinkel in Manila, Filippyne, op Valentynsdag. Die prys van blomme het die hoogte ingeskiet namate die aanvraag na blomme op dié dag toegeneem het. (Foto: Aaron Favila, AP)